Δήμος Άνω Σύρου

Ο Δήμος Άνω Σύρου ήταν ένας από τρεις δήμους στους οποίους χωριζόταν διοικητικά η Σύρος την περίοδο που ίσχυσε το σχέδιο Καποδίστριας. Καταργήθηκε το 2011 με το σχέδιο Καλλικράτης και ενταχθηκε στο Δήμο Σύρου-Ερμούπολης. Καταλάμβανε το βόρειο και δυτικό τμήμα του νησιού καθώς και το νησί Γυάρος γεγονός που καθιστούσε τον Δήμο, τον μεγαλύτερο στην Ελλάδα.

Χαρακτηριστικό στοιχείο του δήμου της Άνω Σύρου, όπως και του αντίστοιχου Καποδιστριακού Δήμου Ποσειδωνίας είναι ότι η μεγάλη πλειοψηφία των κατοίκων του είναι Χριστιανοί καθολικοί. Ο δήμος είχε πληθυσμό 3.376 κατοίκους σύμφωνα με την απογραφή του 2001 και έκταση 50,5 τ.χλμ. Έδρα του δήμου ήταν η Άνω Σύρος, η οποία είναι ο παλαιότερος οικισμός της Σύρου και πλέον είναι ιστορική έδρα του νέου ενιαίου δήμου του νησιού.

Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:
  Δ.δ. Άνω Σύρου  [ 1.953 ]  
 η Άνω Σύρος [ 1.109 ]  
 ο Άγιος Δημήτριος [ 26 ]  
 ο Σαν Μιχάλης [ 2 ]
 η Αληθινή [ 61 ]  
 η Βαρβαρούσα (νησίδα) [ 0 ]  
 η Γυάρος (νησίδα) [ 0 ]  
 το Επισκοπείο [ 296 ]  
 το Κίνι [ 444 ]  
 ο Μύττακας [ 6 ]  
 το Παπούρι [ 0 ]  
 το Πλατύ Βουνί [ 0 ]  
 η Φοινικιά [ 9 ]  
 η Χαλανδριανή [ 0 ]  
  Δ.δ. Γαλησσά  [ 458 ]  
 ο Γαλησσάς [ 394 ]  
 ο Δανακός [ 64 ]  
  Δ.δ. Πάγου  [ 745 ]  
 ο Πάγος [ 296 ]  
 ο Αγρός [ 72 ]  
 η Μεσαριά [ 206 ]  
 η Παρακοπή [ 171 ]  
  Δ.δ. Χρούσων  -- τα Χρούσα [ 220 ]

Ιστορικά στοιχεία
Ο Δήμος συστάθηκε το 1835 ως Δήμος Σύρου. Το 1914 μετατράπηκε σε Κοινότητα Σύρου. Μετά τον Β Παγκόσμιο Πόλεμο, το 1948 η κοινότητα Σύρου μετατράπηκε ξανά σε δήμο. Λίγο καιρό μετά, με το ΦΕΚ A322/1949, μετονομάζεται σε Δήμο Άνω Σύρου. Περιλάμβανε ολόκληρη τη βόρεια Σύρου και το νησί Γυάρος. Με την εφαρμογή του προγράμματος Καποδίστριας, το 1998, διευρύνθηκε με την προσάρτηση των κοινοτήτων Πάγου, Χρουσών και Γαλησσά.Διοικητικές μεταβολές ΟΤΑ, δήμος Άνω Σύρου Καταργήθηκε με την εφαρμογή του προγράμματος Καλλικράτης και προσαρτήθηκε στον δήμο Σύρου-Ερμούπολης.

Δραστηριότητες
Ο Δήμος κατά τη Δημοτική θητεία (1983-2002) του Γιώργου Πάπιτση γνώρισε μεγάλη άνθιση. Πολλά ακίνητα αγοράστηκαν από τον Δήμο και στέγασαν αναπτυξιακές κοινωφελείς δράσεις. Στον κεντρικό δρόμο του οικισμού, δημιουργήθηκε Μουσείο Μάρκου Βαμβακάρη, Μουσείο Παραδοσιακών Επαγγελμάτων και Στεγάστηκε σε μόνιμη έκθεση το Ιστορικό Αρχείο του Δήμου. Το Δημαρχείο επισκευάστηκε και αναπτύχθηκε. Φτιάχτηκαν κοινόχρηστοι χώροι και πλακοστρώθηκαν τα σοκάκια. Ανεγέρθηκαν επίσης δύο κατοικίες τις οποίες ο Δήμος εκμεταλλεύεται. Στις πρώην κοινότητες ο Δήμος Άνω Σύρου δημιούργησε Ενυδρείο και Κέντρο Επαγγελματικής Κατάρτισης και μέσα από τη ΔΕΠΕΔΑΣ, λειτούργησε Κέντρο Ημερήσιας Φροντίδας Ηλικιωμένων και Κέντρο Δημιουργικής Απασχόλησης Παιδιών. Τοποθετήθηκε επίσης ανεμογεννήτρια για την παραγωγή ηλεκτρικής ενέργειας για τα δημοτικά κτήρια και τον ηλεκτροφωτισμό.
Τέλος η ΔΕΠΕΔΑΣ λειτούργησε τον πρώτο ραδιοφωνικό σταθμό στις Κυκλάδες, τον έκτο στην Ελλάδα και από το 1997 και τηλεόραση.

Διατελέσαντες Δήμαρχοι
 Έτος  Όνομα  Επώνυμο Ιδιότητα 1835 - 1838 Γ.   Ιουστινιάνης  Δημ. Σύρου 1838 - 1841 Γ.   Δούναβης  Δημ. Σύρου 1841 - 1848 Ζάννες   Μαραγκός  Δημ. Σύρου 1848 - 1851 Γ.   Δούναβης  Δημ. Σύρου 1851 - 1860 Γεώργιος Α.  Δαλέζιος  Δημ. Σύρου 1860 - 1866 Ιάγκος   Ξανθάκης  Δημ. Σύρου 1866 - 1870 Φ.   Σαλάχας  Δημ. Σύρου 1870 - 1874 Ιάγκος   Ξανθάκης  Δημ. Σύρου 1874 - 1883 Νικόλαος   Βαρθαλίτης  Δημ. Σύρου 1883 - 1891 Γεώργιος Ζ.  Μαραγκός  Δημ. Σύρου 1891 - 1895 Αντώνιος Φ.  Ρούσσος  Δημ. Σύρου 1895 - 1899 Γεώργιος Ζ.  Μαραγκός  Δημ. Σύρου 1899 - 1903 Λεονάρδος   Προβελέγγιος  Δημ. Σύρου 1903 - 1905 Γεώργιος Ζ.  Μαραγκός  Δημ. Σύρου 1905 - 1907 Αντώνιος   Βιτάλης  Δημ. Σύρου 1907 - 1914 Γεώργιος Ζ.  Μαραγκός  Δημ. Σύρου 1914 - 1915 Αντώνιος Π.  Βιτάλης  Πρ. Κοινότητας Σύρου 1915 - 1920 Γεώργιος Φ.  Δαλέζιος  Πρ. Κοινότητας Σύρου 1920 - 1922 Πέτρος Μ.  Στεφάνου  Πρ. Κοινότητας Σύρου 1922 - 1923 Γεώργιος Φ.  Δαλέζιος  Πρ. Κοινότητας Σύρου 1923 - 1925 Πέτρος Μ.  Στεφάνου  Πρ. Κοινότητας Σύρου 1926 - 1926 Ιωάννης Τζ.  Μαραγκός  Πρ. Κοινότητας Σύρου 1926 - 1927 Πασχάλης   Μαραγκός  Πρ. Κοινότητας Σύρου 1927 - 1929 Στέφανος Λ.  Προβελέγγιος  Πρ. Κοινότητας Σύρου 1929 - 1932 Ιωσήφ Ιακ.  Πρίντεζης  Πρ. Κοινότητας Σύρου 1932 - 1938 Στέφανος Λ.  Προβελέγγιος  Πρ. Κοινότητας Σύρου 1938 - 1942 Ιωσήφ Ιακ.  Πρίντεζης  Πρ. Κοινότητας Σύρου 1942 - 1943 Αντώνιος Λ.  Ρούσσος  Πρ. Κοινότητας Σύρου 1943 - 1948 Στέφανος Λ.  Προβελέγγιος  Πρ. Κοινότητας Σύρου 1949 - 1959 Στέφανος Λ.  Προβελέγγιος  Δημ. Ανω Σύρου 1959 - 1964 Σιμεών Κ.  Ραουζαίος  Δημ. Ανω Σύρου 1964 - 1972 Βικέντιος Χ.  Πάπιτσης  Δημ. Ανω Σύρου 1972 - 1974 Μάρκος Εμμ.  Δάσκος  Δημ. Ανω Σύρου 1974 - 1975 Κωνσταντίνος   Ζάχαρης  Δημ. Ανω Σύρου 1975 - 1982 Μάρκος Εμμ.  Δάσκος  Δημ. Ανω Σύρου 1983 - 2002 Γεώργιος   Πάπιτσης  Δημ. Ανω Σύρου 2003 - 2006 Ισίδωρος Γ.  Σαλάχας  Δημ. Ανω Σύρου 2007 - 2011 Φώτιος Ισ.  Ξαγοράρης  Δημ. Ανω Σύρου

 Αποτελέσματα εκλογής Δημάρχων - Γ΄ Ελληνική Δημοκρατία 

Στις εκλογές του 1975 μοναδικός υποψήφιος ήταν ο Μάρκος Δάσκος. Σε σύνολο 1.050 ψηφισάντων, έλαβε 979 ψήφους συγκροτώντας ένα 9μελές δημοτικό συμβούλιο.

Στις εκλογές του 1978 υποψήφιοι ήταν οι Μάρκος Δάσκος, Βικέντιος Πάπιτσης και Ειρηναίος Αλτουβάς. Στην πρώτη Κυριακή δεν κατάφερε κανείς να συγκεντρώσει απόλυτη πλειοψηφία. Σε σύνολο 1.129 ψηφισάντων, ο Δάσκος έλαβε 602 ψήφους, λαμβάνοντας 6 από τις 9 έδρες στο Δημοτικό Συμβούλιο.

Στις εκλογές του 1982 υποψήφιοι ήταν ο Βικέντιος Πάπιτσης (πατέρας) και ο Γιώργος Πάπιτσης (γιος). Σε σύνολο 1.349 ψηφισάντων, ο Γιώργος Πάπιτσης με το συνδυασμό "Λαϊκή Συμμετοχή", κέρδισε τον πατέρα του με 682 ψήφους, λαμβάνοντας 7 από τις 11 έδρες του Δημοτικού Συμβουλίου του Δήμου.

Στις εκλογές του 1986 υποψήφιοι ήταν ο Γιώργος Πάπιτσης και ο Κωνσταντίνος Ραουζαίος. Σε σύνολο 1.457 ψηφισάντων, ο Γιώργος Πάπιτσης υπερψηφίστηκε από 834	άτομα λαμβάνοντας 7 από τις 11 έδρες του Δημοτικού Συμβουλίου του Δήμου.

Στις εκλογές του 1990 υποψήφιοι ήταν ο Γιώργος Πάπιτσης και ο Ισίδωρος Βαφέας. Σε σύνολο 1.527 ψηφισάντων, ο Γιώργος Πάπιτσης υπερψηφίστηκε από 876	άτομα λαμβάνοντας 7 από τις 11 έδρες του Δημοτικού Συμβουλίου του Δήμου.

Στις εκλογές του 1994 υποψήφιοι ήταν ο Γιώργος Πάπιτσης και ο Μάρκος Στεφάνου (Τσοκάκι). Σε σύνολο 1.497 ψηφισάντων, ο Γιώργος Πάπιτσης υπερψηφίστηκε από 851	άτομα λαμβάνοντας 7 από τις 11 έδρες του Δημοτικού Συμβουλίου του Δήμου.

Στις εκλογές του 1998 τις πρώτες του Καποδιστριακού Δήμου Άνω Σύρου, που ενσωμάτωσε τις κοινότητες Πάγου, Γαλησσά και Χρουσσών, υποψήφιοι ήταν ο Γιώργος Πάπιτσης και ο Μάρκος Στεφάνου (Τσοκάκι). Σε σύνολο 2.510 ψηφισάντων, ο Γιώργος Πάπιτσης υπερψηφίστηκε από 1.433 άτομα λαμβάνοντας 8 από τις 13 έδρες του Δημοτικού Συμβουλίου του Δήμου.

Στις εκλογές του 2002 υποψήφιοι ήταν ο Γιώργος Πάπιτσης και ο Ισίδωρος Σαλάχας, ο οποίος μόλις είχε συνταξιοδοτηθεί από τη θέση του Διευθυντή Διοικητικών Υπηρεσιών του Δήμου. Σε σύνολο 2.555 ψηφισάντων, ο Ισίδωρος Σαλάχας υπερψηφίστηκε από 1.142 άτομα επιτυγχάνοντας δεύτερο γύρο εκλογών τον οποίο και κέρδισε με 1.282 ψήφους, λαμβάνοντας 8 από τις 13 έδρες του Δημοτικού Συμβουλίου.

Στις εκλογές του 2006 έπειτα από μία τετραετία διαλυτική για το Δήμο, μοναδικός υποψήφιος και νικητής των εκλογών ήταν ο Φώτης Ξαγοράρης. Ο Ξαγοράρης ήταν ο τελευταίος Δήμαρχος του Δήμου Άνω Σύρου. Ο Δήμος μετά το Μνημόνιο καταργήθηκε.

Παραπομπές

Εξωτερικοί σύνδεσμοι
 Άνω Σύρος

Ανω Συρος
Δ